แรงเทขายหุ้นใหญ่ฉุด SET ปิดวูบเกือบ 16 จุด หลังนลท.วิตกงบแบงก์ต่ำคาด ลุ้นพรุ่งนี้รีบาวด์
แรงเทขายหุ้นใหญ่ฉุด SET ปิดวูบเกือบ 16 จุด หลังนลท.วิตกงบแบงก์ต่ำคาด ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,627.69 จุด บวก 15.83 จุด หรือ 0.96% มูลค่าการซื้อขาย 3.66 หมื่นล้านบาท
16 ก.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,627.69 จุด บวก 15.83 จุด หรือ 0.96% มูลค่าการซื้อขาย 3.66 หมื่นล้านบาท
10 หุ้นกดดัชนีวันนี้

ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้เป็นลักษณะของการเหวี่ยงไปมาของดัชนีฯ โดยคาดการณ์ว่าผลการดำเนินงานในกลุ่มธนาคารจะออกมาไม่เป็นที่น่าพอใจนัก ส่งผลให้มีแรงเทขายในหุ้นกลุ่มดังกล่าวออกมา อีกทั้งดัชนีฯหลุดแนวรับสำคัญไปแล้ว จึงทำให้นักลงทุนขาดความมั่นใจในการลงทุน จึงเกิดแรงขายหุ้นขนาดใหญ่ในวันนี้ออกมาเช่นกัน
อย่างไรก็ตาม คาดว่าภาวะตลาดฯจะยังคงเป็นในลักษณะอย่างนี้ต่อไป จนกว่าจะมีการประกาศผลการดำเนินงานของทุกๆบริษัทจดทะเบียนออกมาทั้งหมด ในวันที่ 15 ส.ค.61 ดัชนีฯจึงจะมีการปรับตัวขึ้นไปได้ โดยมีแนวต้านสำคัญที่ระดับ 1,650 จุด โดยหากดัชนีฯมีการปรับตัวเพิ่มขึ้นทะลุแนวต้านดังกล่าวได้ และอยู่ในระดับที่มั่นคง คาดว่าตลาดฯจะสามารถปรับตัวขึ้นต่อไปได้
สำหรับแนวโน้มภาวะตลาดฯในวันพรุ่งนี้ (17 ก.ค.61) คาดว่าดัชนีฯจะมีการปรับตัวเพิ่มขึ้นได้เล็กน้อย พร้อมให้แนวรับที่ 1,600 จุด แนวต้านที่ 1,630-1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 2,671.74 ล้านบาท ปิดที่ 63.25 บาท ลดลง 1.75 บาท
KTC มูลค่าการซื้อขาย 2,589.00 ล้านบาท ปิดที่ 23.10 บาท ลดลง 9.90 บาท
TISCO มูลค่าการซื้อขาย 2,128.61 ล้านบาท ปิดที่ 74.25 บาท ลดลง 6.25 บาท
BEAUTY มูลค่าการซื้อขาย 1,609.84 ล้านบาท ปิดที่ 7.40 บาท ลดลง 0.55 บาท
PTT มูลค่าการซื้อขาย 1,401.26 ล้านบาท ปิดที่ 47.50 ราคาไม่เปลี่ยนแปลง
 
ตลาดหุ้นเอเชีย
